钦定古今图书集成/理学汇编/经籍典/第088卷 > 日知录 > 《童观》
## 钦定古今图书集成/理学汇编/经籍典/第088卷 > 日知录 > 《童观》

其在政教，则不能是训是行，以近天子之光，而所司
者笾豆之事；其在学术，则不能知类通达，以几大学
之道；而所习者占毕之文。乐师辨乎声诗，故北面而
弦；宗祝辨乎宗庙之礼，故后尸；商祝辨乎丧礼，故后
主人。小人则“无咎”也。有大人之事，有小人之事，虽小
道必有可观者焉。致远恐泥，故君子为之则吝也。